
Adfyfyriwch yn feirniadol ar sut y byddech yn cefnogi dysgwr unigol sydd a’i g/chynnydd yn cael ei effeithio gan rwystrau penodol i’w dd/dysgu yn ystod un cyfnod pendant o drosglwyddo.

Dewi yw bachgen 10 mlwydd oed sydd yn ei flwyddyn olaf o’r ysgol gynradd, ac yn mynd i ddechrau’r ysgol uwchradd mis Medi nesaf. . Mae Dewi yn byw gyda’u mam a dad gartref, ac mae Dewi yn agos tuag atyn nhw. Defnyddiwyd “Dewi” fel ffug enw er mwyn amddiffyn ei hawliau a phreifatrwydd, gan gynnwys eu rhieni, ysgol, a chymdeithas er mwyn gwneud yn siŵr bod anhysbysrwydd i bob aelod sydd yn cael i gynnwys (BERA, 2019).
Cafodd Dewi ei diagnosis o ddyslecsia pan oedd o’n 9 mlwydd oed, ac mae Dewi yn cael anawsterau dysgu lle mae’n gweld pethau fel darllen, ysgrifennu a sillafu yn anodd (British Dyslexic Association, 2010). Oherwydd bod gan Dewi'r rhwystr yma, mae’r rhieni yn becso amdano Dewi yn trosglwyddo o’r ysgol gynradd i’r ysgol uwchradd o fewn cwpwl o fisoedd. Yn y gorffennol, deliodd Dewi yn dda gyda’r trosglwyddiad o wahanol ddosbarthiadau, ond oherwydd bydd yr ysgol uwchradd yn hollol newydd iddo fe, mae yna ofidiau gyda sut bydd Dewi yn delio gyda gwahanol newidiadau, megis y plant newydd, neu'r gwaith newydd. Dyweda Spernes (2019) bod y trosglwyddiad o symud o’r ysgol gynradd i’r uwchradd yn un bwysig, ond hefyd yn un heriol ar gyfer llawer o blant, felly bydd cael y cymorth cywir ar gyfer Dewi yn flaenoriaeth fawr. 
Er bod Dewi wedi cael profiad o drosglwyddiadau o’r blaen gan ddatblygu yn gymdeithasol, gwybyddol, ac yn emosiynol wrth symud i lan y blynyddoedd, oherwydd eu rhwystrau gyda llythrennedd, bydd y trosglwyddiad yn un mawr gan fod datblygiadau corfforol, seicolegol ac emosiynol aeddfed yn digwydd (Hodgkin et al, 2013). Deallwn fod Dewi yn cymdeithasu yn dda gyda’i ffrindiau, ac yn hoffi helpu pobl yn y dosbarth, ond nad yw’n hyderus iawn wrth siarad gyda phobl nad yw’n adnabod yn dda, neu o flaen y dosbarth. Hefyd, deallwn fod Dewi yn siarad yn iawn, ond weithiau yn cymryd amser i brosesu pethau yn syth, dim yn deall cyfarwyddiadau trwy’r amser, ac yn cymysgu geiriau hir i lan (cyfeiriwch at ran 2). 
O ganlyniad i hyn, er mwyn rhoi’r cymorth gorau i Dewi, cafodd yr athrawes dosbarth, cynorthwyydd dosbarth a’r rhieni trafodaeth am y camau nesaf, a ddewison nhw i greu cynllun 6 wythnos ar gyfer y tymor y Gwanwyn (sydd yn dechrau yn Ionawr) er mwyn gweithio gyda Dewi yn unigol (ewch i ran 2 am fwy o wybodaeth.) Trwy gydol y chwe wythnos, gwêl bod darllen, sillafu, gwrando, deall emosiynau, hyder siarad a datblygu sgiliau canolbwyntio yn y prif ffocysau ar gyfer Dewi a’r cynorthwyydd dosbarth i weithio arno.
Diffinia Woodhead, Crivello a Vogler (2008) bod trosglwyddiadau yn gallu cael i ddeall fel eiliadau o fewn y proses o cymdeithasau-diwylliannol lle mae plant yn newid eu hymddygiad i gyd-fynd gyda’r wybodaeth newydd sydd ganddyn nhw trwy eu hamgylchedd newydd. Noda Pietarinen a Soini (2010) bod yna dau wahanol fath o drosglwyddiadau, sef llorweddol a fertigol. Trosglwyddiadau llorweddol yw pethau pob dydd sydd ddim yn creu gymaint o effaith, a throsglwyddiadau fertigol sef pethau mawr megis symud ysgolion Acorns Southhampton (2018). Yn ôl yr ecosystem theori Bronfenbrenner (Landmark et al, 2022) gwelir bod canlyniadau’r plentyn yn gallu cael i effeithio gan bethau megis rhyngweithiadau gyda phobl eraill, neu nodweddion y plentyn, ond mae’r trosglwyddiadau fertigol yn gallu cael un o’r effeithiau mwyaf arnyn nhw trwy eu plentyndod.  Cytuna Baker (2018) bod trosglwyddiadau fertigol yn cael i ddiffinio fel sefyllfaoedd pryd mae plant yn symud o un gosodiad mawr i osodiad mawr arall, ac mewn sefyllfa Dewi, symud o un ysgol i ysgol newydd. Awgryma Jindal-Snape (2021) bod y trosglwyddiad yma hefyd yn gallu creu newidiadau i mewn i les y plant wrth symud o’r gynradd i’r uwchradd, felly mae’n bwysig i roi’r gefnogaeth gywir i Dewi.
Gwêl Quennerstedtyn (2022) yn ddiweddar bod addysg i bob plentyn yn hanfodol, a chytunwyd OECD (2012) bod yna pwyslais enfawr ar bob plentyn i gael dechreuad da ym mywyd yr holl ffordd trwy dan fod nhw yn y blynyddoedd henaf yr ysgol uwchradd. Ond, beirniada Berridge et al (2021) bod llawer o weithwyr proffesiynol yn gweld staff uwchradd yn llai sympathetig ac yn cael llai dealltwriaeth o blant sydd angen mwy o gymorth, ac felly mae’n bwysig i geisio rhoi digon y cymorth yn y gynradd i blant sydd â rhwystrau. Oherwydd sefyllfa Dewi gyda dyslecsia, sef un fath o Anghenion Dysgu Ychwanegol (ADY) (Cyngor Abertawe, 2023) mae’n bwysig bod y disgyblion yma yn cael addysg gynwysedig o fewn yr ysgol, ac i weithio i'w llawn botensial (Knight a Crick, 2022). Ond, ar yr ochr arall, dyweda Llywodraeth Cymru (2021)  er bod hi’n bwysig i ddisgyblion gyda ADY cael addysg fel pawb arall, mae angen cefnogaeth ychwanegol arnyn nhw, ac felly mae defnyddio cynllun cymorth (CDU) yn hynod o bwysig (Llywodraeth Cymru, 2022).
Yn ôl Williams (2022) nad yw plant yn gallu cael diagnosis o ddyslecsia tan fod nhw’n o leiaf 7 mlwydd oed, a’r rheswm dros hyn yw oherwydd yn y blynyddoedd cynnar gall yr arwyddion o gael dyslecsia bod yn ddatblygiad cyffredin (Dyslexia Cornwall). Dangosa Davies (2020) y gynharach y diagnosis o ddyslecsia, sef o’r oedran 7 ymlaen, y mwyaf o ganlyniadau o ddatblygiad cadarnhaol bydd, ond, fel dadlau Cameron (2021) mae yna restrau hir iawn ar gyfer cael sgrinio dyslecsia, ac felly mae hyn yn cael effaith ar gyrhaeddiad plant ddyslecsia yn yr ysgol. 
Mae symud o’r ysgol gynradd i’r ysgol uwchradd yn un o’r trosglwyddiadau mwyaf dirdynnol ar gyfer disgyblion oherwydd bod gymaint o bethau newydd, megis mwy o lwyth gwaith, a fwy o anawsterau gyda chadw graddau academaidd i lan (Evans, Field a Borriello, 2018). Ond, crea Evangelou et al (2008) pwynt gan ddangos bod 84% o ddisgyblion yn teimlo bod nhw’n barod i ddechrau’r ysgol uwchradd, ac yn awyddus i ddechrau’r trosglwyddiad newydd. Dadlau Sainio et al (2020) bod disgyblion ag ADY yn llawer mwy tebygol o gael trafferth gyda’r trosglwyddiad, a theimlo llawer yn fwy o dan straen na’u cyfoedion, felly mae’n bwysig i gefnogi’r disgyblion hynny. Cefnoga Dyslexia Scotland (2018) hyn gan ddywed bod plant a dyslecsia yn benodol yn gallu gweld symud i’r ysgol uwchradd yn fwy brawychus, ac felly mae’n bwysig i ddefnyddio strategaethau i helpu’r trosglwyddiad yna cyn iddyn nhw symud. Oherwydd hyn, gwelir bod hi’n bwysig i ddefnyddio’r cynllun cefnogaeth ar gyfer Dewi yn gywir ac yn effeithiol er mwyn gwneud eu trosglwyddiad yn fwy llyfn.
Un o bryderon Dewi yw’r ffaith bod y gwaith sillafu/ysgrifennu yn mynd i fod yn anoddach yn yr ysgol uwchradd, ac nid ef yw’r unig un. Gwêl Andrews a Bishop (2012) bod llawer o ddisgyblion yn pryderu am gael gwaith anoddach wrth fynd i lan i’r uwchradd, ac felly mae’n bwysig i helpu Dewi gan wneud gweithgareddau gwahanol i ddod a’u hyder i lan. Cytuna Jiang et al (2021) gan ddweud bod pwysau academaidd ar ddisgyblion yn gallu cael effaith ar eu hemosiynau, y ffordd rydyn nhw’n cymdeithasu, ymddygiad a hunanreolaeth, ac mae hyn yn codi wrth symud o’r ysgol gynradd i’r ysgol uwchradd. Er hyn, pwyntia Wilmot et al (2023) allan er bod hyn yn effeithio pob plentyn, mae plant gyda dyslecsia sydd â phroblemau darllen ac ysgrifennu yn gallu cael effaith negyddol enfawr ar eu hunan-gysyniad academaidd. 
Dyweda Livingston, Siegel a Ribary (2018) bod dyslecsia wedi cael i astudio llawer ac nad ydynt yn gweld symptomau emosiynol fel symptomau allweddol o’r anhawster, ond dadlau Sako (2016) bod pobl a dyslecsia yn gallu teimlo emosiynau fel euogrwydd, neu hunan-barch isel oherwydd nad ydynt yn teimlo o’r un safon a phawb arall. Hyd yn oed gall Dewi siarad gyda’r athrawes dosbarth amdano eu teimladau, weithiau nad yw’n teimlo’r un peth a phawb arall, ac yn teimlo fel bod dyslecsia yn faich iddo fe. Oherwydd hyn, un o’r gweithgareddau yw gweithio ar eu hemosiynau, a rhoi cyfle iddo fe i ddeall eu hemosiynau eu hunain. Yn fy marn i mae’n bwysig i blant, yn enwedig plant gydag ADY i weithio ar eu hemosiynau oherwydd fel dangosa Housman (2017) wrth i blant adeiladu ar eu datblygiad emosiynol, rydyn nhw wedyn hefyd yn cryfhau eu sgiliau cymdeithasol a hunanreolaeth.
Erbyn diwedd y tymor, y bwriad yw cryfhau sgiliau Dewi i ddeall emosiynau yn well, a sut i ddelio gyda nhw ar gyfer symud lan i’r ysgol uwchradd. Er mwyn gwneud hyn, bydd Dewi yn defnyddio cardiau emoji a pharu nhw i lan gyda gwahanol weithgareddau megis darllen, ysgrifennu neu siarad (gwelir rhan 2 am fwy o wybodaeth). Dangosa Estyn (2019) ysgol gwnaeth defnyddio emojis ar gyfer gweithgareddau emosiynol, a ddangoson nhw fod hyn yn ffordd effeithiol iawn ar gyfer y plant i gyfleu eu hemosiynau heb y pwysau o orfod esbonio. Cwestiyna  Callender et al (2022) hyn gan ddweud bod y strategaeth yma yn ffordd gyflym ar gyfer asesu emosiynau plant, ond yn fwy effeithiol wrth ddefnyddio strategaethau arall ar yr un pryd. Ond, pwysleisia Al-garaady a Mahyoob (2021) bod disgyblion yn fwy tebygol o ddefnyddio emojis na geiriau wrth tecstio oherwydd credo’n nhw bod emojis yn gallu cyfleu emosiynau yn well, ac wrth ddeall hyn, er efallai ffordd gloi o asesu yw hyn, mae’n fwy tebygol bydd Dewi yn fwy agored i gymryd rhan. I atgyfnerthu hyn, mae emojis yn fwy deniadol i blant na geiriau oherwydd mae mwy o liw iddyn nhw, ac felly mae plant yn fwy tebygol o ateb (Siregar, Suparno, 2019). Un her ar gyfer y gweithgaredd yma yw fel trafoda Boutet et al (2021) mae emojis weithiau yn gallu cael i ddehongli yn wahanol i bobl arall, ac felly efallai bydd yr emoji yna yn meddwl rhywbeth gwahanol i Dewi na’r cynorthwyydd dosbarth. Ond, er mwyn ceisio datrys yr her yma ar ôl i Dewi dewis yr emoji, bydd y cynorthwyydd dosbarth yn egluro ystyr hi o’r emoji, a gweld os yw Dewi yn meddwl yr un peth.
Mae Dewi yn gallu darllen yn araf, ond nid yn gwneud hyn yn hyderus iawn, a braidd byth yn darllen yn annibynnol neu o flaen y dosbarth. Y rheswm dros hyn yw oherwydd mae Dewi, a llawer o blant eraill sydd â dyslecsia yn gweld dadgodio a swnio allan geiriau newydd yn anodd iawn (Hulme a Snowling, 2016). Ond, crea Wolf (2016) pwynt gan ddweud bod plant yn fwy tebygol o ddysgu i ddarllen yn well wrth ddysgu llythyren i sain yn gyntaf cyn darllen, ac felly ar gyfer un o’r gweithgareddau cyntaf i helpu gyda hyder darllen Dewi, bydd y cynorthwyydd dosbarth yn dangos cardiau’r wyddor i Dewi, ac yna bydd y cynorthwyydd dosbarth yn ddweud y sain y llythyren, a bydd rhaid i Dewi i gopïo (am fwy o wybodaeth ewch i ran 2). Ar ôl gwneud y gweithgaredd hynny, bydd y cynorthwyydd dosbarth yn darllen llyfr i Dewi ar ei lefel cywir, ac ar y diwedd bydden nhw’n trafod y stori er mwyn asesu dealltwriaeth Dewi. Erbyn y diwedd, dyle Dewi gallu darllen y stori ar ben eu hunain er mwyn cryfhau eu hyder o ddarllen, a darllen o flaen rhywun. Wrth i’r cynorthwyydd dosbarth darllen y stori iddo Dewi yn gyntaf, bydd hyn yn elwa Dewi oherwydd wrth i Dewi gwrnado ar y stori, bydd hyn yn rhoi amser iddo fe i gael amlygiad i’r geiriau, a sut mae’r geiriau yn swnio cyn iddo fe ddarllen y stori ei hunain, ac i ddatblygu ei rhuglder (Alves, Reis a Pinheiro, 2015). Noda Ryan (2015) bod dysgu i ysgrifennu yn gywir cyn darllen yn y strategaeth fwyaf effeithiol ar gyfer datblygu sgiliau llythrennedd, ond anghytuna Nguyen (2022) gan ddangos bod 60% o batrymau darllen yn cyfrannu tuag at sgiliau ysgrifennu. Atgyfnertha Mulcahy, Bernardes a Baars (2016) bod darllen yn hollol bwysig ar gyfer llythrennedd gan ddangos bod yr amser rydych yn cymryd yn darllen yn cael effaith cadarnhaol ar eich sgiliau ysgrifennu, sillafu a geirfa. Dangosa Bandura (1962) bod plant hefyd yn dysgu trwy ddynwared ynddo pobl eraill, felly wrth weithio gyda’r cynorthwyydd, bydd Dewi yn elwa. Her gall codi ar gyfer y gweithgaredd yma yw’r ffaith dim ond un sesiwn yr wythnos bydd hyn yn digwydd, ac fel dangosa Van Bergen et al (2022)  y mwyaf rydych yn darllen, y cryfach bydd eich sgiliau llythrennedd, a’ch cymhelliad yn llythrennedd. I ddatblygu’r her yma, bydd yr athrawes a chynorthwyydd dosbarth yn siarad gyda’r rhieni i roi’r syniad iddyn nhw i ddarllen gyda Dewi yn fwy gartref er mwyn dod a’u hyder o ddarllen i lan cyn mynd i lan i’r uwchradd, ac i gynyddu eu sgiliau llythrennedd yng nghyffredinol.
Hyd yn oed bod Dewi yn gyfforddus i siarad gyda’i ffrindiau amser chwarae, neu siarad gyda’r athrawes dosbarth, nid yw’n hollol hapus i siarad gyda phobl nad yw’n adnabod (cyfeiriwch at ran 2 am fwy o wybodaeth). Nad yw Dewi yn cael llafaredd oedi cryf iawn, ond weithiau mae’n cymysgu ei geiriau hir i lan wrth siarad, a gwêl yr NHS (2022) bod hyn yn gyffredin gyda phlant sydd â dyslecsia. Mae’r trosglwyddiad o symud o’r gynradd i’r uwchradd yn becso llawer o blant oherwydd y syniad o gymaint o blant ac athrawon newydd nad ydynt yn adnabod, ac mae Dewi yn teimlo llawer o bryder oherwydd ei ddiffyg hyder wrth siarad gyda phobl newydd (Hughes, Banks a Terras, 2013). 
Felly, er mwyn datblygu hyder llafaredd Dewi, mae yna weithgareddau gwahanol wedi cael i sefydlu. Yn y ddwy wythnos gyntaf bydd Dewi yn trafod pethau cyffredin gyda’r cynorthwyydd dosbarth un i un gan ddefnyddio strategaeth Vygotsky (Malik, 2017) er mwyn sgaffaldio ar gyfer y sesiynau sydd i ddilyn. Cytuna Fisher a Frey (2021) gyda damcaniaeth Vygotsky gan esbonio bod rhoi addysg i blant gan ddefnyddio deialog manwl rhwng y disgybl a’r athrawes/cynorthwyydd yn helpu i’r disgybl i ddeall yn well ac i ddatblygu tuag at y sesiwn nesaf.
Yn wythnos pedwar, bydd y cynorthwyydd dosbarth a Dewi yn defnyddio pipedau er mwyn ymarfer cyflwyno ei hunain i rywun nad ydyn yn adnabod i ddatblygu llafaredd. Cefnoga’r damcaniaethwyr Piaget  a Vygotsky (University of California, 1992) hyn gan ddweud bod plant yn elwa o ddysgu wrth chwarae dychmygus oherwydd bod plant yn gallu creu syniadau a delweddau eu hun, ac felly mae’n bwysig bod plant yn cael y cyfle i wneud hyn. Er anghytuna Montessori (Lillard, Taggart, 2019) gyda’r pwynt hynny, a chreda ef fod plant yn elwa yn fwy o wneud pethau go iawn yn lle dychmygol, profa Kröger a Nupponen (2019) bod defnyddio pipedau yn chwarae rôl gritigol er mwyn helpu gyda chynyddu cyfathrebiad mewn amgylchedd hamddenol. Cytuna Siciliano (2016) gyda hyn gan ddweud bod pipedau yn ffordd effeithiol o ddatblygu lleferydd-iaith oherwydd bod nhw’n ymgysylltu gyda’r plant. Ond, ar yr ochr arall, pwysleisia Smith (1979) anfantais gyda phipedau sef weithiau gall plant gweld defnyddio nhw’n galed wrth ddilyn cyfarwyddiadau, ac fel esbonia BDA (2010) mae plant sydd â rhwystrau llythrennedd yn fwy tebygol o gael trafferth i brosesu gwybodaeth. Ond, er mwyn gweithio gyda’r ffactor yma, bydd pwyslais ar y cynorthwyydd dosbarth i ailadrodd y cyfarwyddiadau trwy bob gweithgaredd er mwyn gwneud yn siŵr bod Dewi yn deall ac yn cael amser i brosesu popeth (Stevani, Tarigan, 2022).
Yn y dosbarth mae Dewi yn cael trafferth gyda’i sgiliau gwrando, wrth gamddeall beth sydd wedi cael i ddweud gan ei athrawes dosbarth neu gyfoedion, a dyweda Wagner et al (2021) a Stevens et al (2022) bod pobl plant sydd â dyslecsia ddim ar yr un cyflawniad digonol a’i chyfoedion yn eu sgiliau gwrando a ddeall.  Gwêl Coskun a Uzunyol-Köprü (2021) bod disgyblion oedd yn dechrau’r ysgol uwchradd hefyd yn cael trafferth gyda sgiliau gwrando, ac yn gweld amgyffred yn anodd yn y dosbarth, felly ar gyfer trosglwyddiad Dewi gyda dyslecsia, pwysleisia pwysigrwydd rhoi’r gefnogaeth gywir iddo. Felly, er mwyn rhoi cefnogaeth, bydd Dewi a’r cynorthwyydd yn chwarae gemau o “Dyfalu pwy?” (ewch i ran 2 am fwy o wybodaeth).  Yn y gêm yma bydd angen i Dewi gofyn cwestiynau perthnasol i’r sefyllfa, ond hefyd gwrando yn astud ar atebion y cynorthwyydd dosbarth ar yr un pryd er mwyn dod o hyd i'r cymeriad cywir. Awgryma Syafii et al (2020) bod chwarae gemau priodol yn strategaeth effeithiol er mwyn datblygu sgiliau gwrando ar gyfer ddisgyblion, ond ar y llaw arall, beirniada Khan a Karim (2014) hyn gan ddweud bod dadgodio gair wrth air yn fwy effeithiol ar gyfer datblygu’r sgiliau gwrando. Er hyn, dadlau Meiningsih a Madya (2021) bod defnyddio gemau dyfalu ar gyfer datblygu sgiliau gwrando disgyblion cynradd yn effeithiol iawn er mwyn gweld cynnydd, ac mae defnyddio gemau bwrdd yn hyd yn oed yn fwy effeithiol ar gyfer plant sydd â dyslecsia i ddysgu yn y dosbarth (Malliakas et al, 2021). Oherwydd bod hyn yn hwylus, bydd Dewi yn fwy tebygol o ffocysu ar y cwestiynau ac atebion, ac elwa o’r gweithgaredd, yn lle colli diddordeb hanner ffordd trwyddo (Parker, Thomsen a Berry, 2022)
Mae Dewi weithiau yn gweld newidiadau yn anodd, ac yn pryderu os nad yw unrhyw drefn mewn lle, a dyweda International Dyslexia Association  bod plant sydd â dyslecsia yn gallu bod yn fwy tebygol o bryderu amdano newidiadau gall digwydd yn eu bywydau sydd ddim o dan eu rheolaeth nhw. Dangosa Helland a  Asbjørnsen bod plant sydd â dyslecsia yn gallu bod yn anhrefnus, ond er mwyn helpu gyda hyn, mae’n bwysig i gael rhyw fath o drefn gyson (British Dyslexia Association). Trafoda Maras ac Aveling (2006) bod y trosglwyddiad o’r ysgol gynradd i’r ysgol uwchradd yn fwy heriol i ddisgyblion sydd a ADY, a bod dod yn gyfarwydd gydag amserlen wedi dangos yn strategaeth lwyddiannus ar gyfer helpu gwneud y profiad yn un mwy llyfn.  
Ar ddechrau’r tymor bydd Dewi a’r cynorthwyydd dosbarth yn cydweithio er mwyn creu amserlen ar gyfer y 6 wythnos nesaf. Dyweda Council (2016) bod darparu amserlennu gweledol ar gyfer plant a dyslecsia yn creu agwedd cadarnhaol i’r disgybl, ac yn rhoi’r sicrwydd iddyn nhw ar gyfer trefn y dydd neu sesiynau sydd yn mynd i ddigwydd. Pwysleisia Cheng, Wu a Su (2021) bod cydweithrediadau rhwng disgyblion a’r athro dosbarth yn bwysig er mwyn creu ymgysylltiad gyda’r disgyblion. Yn sefyllfa Dewi, mae’r athrawes dosbarth yn helpu ac yn ymgymhwyso’r anghenion Dewi, ond fel noda Warnes, Done a Knowler (2021) nad yw athrawon yn cael digon o amser i wneud popeth rydyn nhw eisiau gwneud, ac felly ddim yn gallu gwneud yn siŵr bod pob plentyn yn y dosbarth yn cael y gefnogaeth sydd angen. Un rheswm arall dros Dewi gweithio gyda’r cynorthwyydd dosbarth yw oherwydd rydyn nhw’n agos iawn, ac mae’r cynorthwyydd dosbarth yn cael ddigon o amser i weithio un i un gyda Dewi, ac i greu amserlen weledol effeithiol. Awgryma Pinkard (2021) bod cynorthwyydd dosbarth sydd yn gweithio gyda disgyblion sydd a ADY yn creu effaith cadarnhaol iawn.
Ym mlwyddyn 6, deallir bod rhan fwyaf o ddisgyblion yn gweithio ar gam gynnydd 3, ond gwelir bod Dewi yn mynd i weithio ar gam gynnydd 2 trwy gydol y cynllun (Llywodraeth Cymru, 2021). Fel dywed y Cwricwlwm i Gymru (2021) nad yw camau cynnydd yn canolbwyntio ar gymharu sgiliau’r plant gyda’u hoedrannau, ond yn gweithio er mwyn asesu'r dysgwyr yn unigol yn eu datblygiadau. Trafoda Gershenson, Holt a Tyner (2022) bod disgyblion ddim yn ymddangos i gael ei niweidio gan safonau uchel yn yr ysgol, ond dangosa Hughes, Makara a Stacey (2022) bod defnyddio’r camau cynnydd fel pwynt cyfeirio ar gyfer pob disgybl yn cael gwell effeithiolrwydd ar gyfer ddatblygiadau a lles y plant, ac o ganlyniad yn mynd i elwa Dewi yn ei daith yn yr ysgol.
I gloi, mae pob person yn y byd yn cael rhyw fath o brofiad o drosglwyddiadau gall bod yn heriol yn eu bywydau, ond mae trosglwyddiadau yn gallu cael mwy o effaith ym mhlentyndod oherwydd bod gweithwyr addysg broffesiynol yn diswyddo’r heriau (Bridges a Bridges, 2019; McNair, 2021). Yn sefyllfa Dewi, oherwydd bod dyslecsia ganddo, gwelir bod y trosglwyddiadau yn eu bywyd, megis symud o ysgol gynradd i ysgol uwchradd yn gallu creu mwy o straen ac effaith ar ei ddatblygiadau emosiynol, cymdeithasol a gwybyddol (Giovagnoli et al, 2020; Dyslexia Scotland, 2018). Mae’n bwysig bod pobl fel y rhieni, athrawes dosbarth, cynorthwyydd dosbarth a’r disgybl yn cydweithio er mwyn rhoi’r gefnogaeth gywir (Benjamin, 2015.) Gobeithiaf fod y strategaethau sydd wedi cael i sefydlu ar gyfer Dewi, megis defnyddio pipedau ar gyfer hyder llafar yn gweithio yn effeithiol, a chredaf fod gweithio ar y cyd gyda’r cynorthwyydd dosbarth yn llwybr cadarnhaol ar gyfer cyrhaeddiad Dewi.
Yn ystod yr aseiniad yma rydwyf wedi dysgu am yr effaith gall rhwystrau creu ar drosglwyddiadau plant, a sut i gefnogi plentyn sydd â rhwystr llythrennedd. Oherwydd cafodd Dewi eu diagnosis o ddyslecsia pan oedd fe yn 9 mlwydd oed, sylwais nad oedd digon o gefnogaeth wedi cael i roi i mewn i le cyn iddo fe symud i lan i’r uwchradd, ac fel dyweda Kelly (2015) mae’r trosglwyddiad yma yn gallu creu pryder gwaeth i blant sydd ag rhwystrau, ac yn enwedig rhwystrau llythrennedd. 
Asesu yw safon SAC sydd yn dod o dan addysgeg, a deallir bod y llinyn yma yn un pwysig ar gyfer gwrando, deall, a gweithio er mwyn cefnogi anghenion Dewi (West Sussex County Council, 2021).  Ond, er cafodd Dewi ei ddiagnosis pan oedd yn 9 mlwydd oed, beirniada’r ffaith bod cefnogaeth ddwfn dim ond wedi cael i greu ar ddiwedd ei daith yn yr ysgol gynradd, ac nid cyn. Er nad oedd diagnosis ganddo, roedd yna arwyddion i ddangos bod Dewi yn angen mwy o gymorth na’i gyfoedion o’r oedran o 7 oherwydd ei heriau gyda llythrennedd. Felly, fel darpar athrawes, ac athrawes gymwysedig y dyfodol, defnyddiaf asesu fel dull i gefnogi cynnydd disgyblion yn y dosbarth, ac yn bendant trwy drosglwyddiadau, gan wneud yn siŵr bod anghenion y dysgwyr yn cael i gymryd yn ddifrifol, a chynnal y gefnogaeth fwyaf effeithiol y gallaf. 

RHAN 2: CYNLLUN CEFNOGAETH
Ar gyfer cysylltiadau i’r cwricwlwm gwelir yn y rhestr gyfeirnodi (Cwricwlwm i Gymru, 2020).
	Cynllun Hanner Tymor
	Wythnos 1
	Wythnos 2
	Wythnos 3 
	Wythnos 4 
	Wythnos 5
	Wythnos 6

	Gweithgaredd 1 (Llywodraeth Cymru, 2020).
	Emosiynol - 
Trafod pwysigrwydd deall emosiynau eich hunain.


Cwricwlwm:
Mae’r ffordd rydym yn prosesu ein profiadau ac yn ymateb iddyn nhw yn effeithio ar ein hiechyd meddwl a’n lles emosiynol.

Cam cynnydd 3: Rwy’n gallu gweld manteision cyfathrebu am deimladau fel un o’r ystod o strategaethau sy’n gallu bod o gymorth i hyrwyddo iechyd meddwl cadarnhaol a lles emosiynol.
	Emosiynol - 
Trafod emosiynau’r disgybl tuag at fod yn y dosbarth.
“Sut teimloch chi yn y dosbarth wythnos ddiwethaf?”






	Emosiynol - 

Dealltwriaeth ehangach emosiynau Dewi “Sut oedd Dewi wedi teimlo yn y dosbarth yr wythnos diwethaf?”

Paru lan yr agweddau o’r dosbarth gyda chardiau emoji er mwyn deall sut mae Dewi yn teimlo.




	Emosiynol – 
“Sut teimloch chi yn y dosbarth wythnos ddiwethaf?”
 
Creu mapiau meddwl ar gyfer y wahanol weithgareddau a gofyn i’r plentyn i ysgrifennu geiriau o sut mae’n teimlo wrth wneud y pethau hynny.

	Emosiynol – 
Datblygu yn ehangach gan drafod teimladau –
“Sut teimloch chi yn y dosbarth yr wythnos ddiwethaf?
	Emosiynol-
Dealltwriaeth ehangach o deimladau Dewi “Sut teimloch chi yn y dosbarth yr wythnos diwethaf?”
Ail-edrych ar y cardiau emoji i weld os oes newid wedi digwydd.


	Gweithgaredd 2 (Llywodraeth Cymru, 2020)
	Dewis ble yn union mae’r plentyn wrth ddarllen, a dewis llyfr addas.

Cwricwlwm:
Mae’r ffordd rydym yn gwneud penderfyniadau yn effeithio ar ansawdd ein bywydau ni a bywydau eraill 
Cam cynnydd 3: Rwy’n gallu deall y gall penderfyniadau gael eu gwneud yn unigol ac ar y cyd, ac y gall ystod o ffactorau ddylanwadu arnyn nhw.
 
	Rhoi geiriau sydd yn ymwneud a’r llyfr ar y bwrdd gan ddefnyddio blociau’r wyddor, a gofyn iddo fe i ddarllen nhw allan  a dyfalu beth yw thema’r stori.

Cwricwlwm: 
Mae deall ieithoedd yn allweddol i ddeall y byd o’n hamgylch.

Cam cynnydd 1: 
Rwy’n gallu ymateb i’r hyn rwy’n ei glywed, ei darllen a’i weld.
	Darllen y llyfr i Dewi er mwyn dod a fe yn cyfarwydd gyda’r llyfr.
Trafod gyda Dewi am nodweddion a chynnwys y llyfr.


	Trafod gyda Dewi am nodweddion a chynnwys y stori.

Rhoi brawddegau o’r stori i mewn i drefn er mwyn dangos sgiliau darllen a gwrando.
Cwricwlwm: 
Mae llenyddiaeth yn tanio’r dychymyg ac yn ysbrydoli creadigrwydd.

Cam cynnydd 2: 
Rwy’n gallu ymateb i’r hyn rwy’n ei glywed, ei ddarllen a’i weld, gan ofyn cwestiynau a dangos fy nealltwriaeth.
	Trafod gyda Dewi am nodweddion a chynnwys y stori.

Dewi yn darllen y stori ar ben eu hunain gan ddefnyddio darllenydd llinell.
	Ceisio darllen llyfr arall er mwyn datblygu sgiliau darllen.

	Gweithgaredd 3 (Llywodraeth Cymru, 2020)
	Trafod a dewis ble yn union mae Dewi wrth sillafu geiriau gwahanol.

Cwricwlwm:
Mae’r ffordd rydym yn gwneud penderfyniadau yn effeithio ar ansawdd ein bywydau ni a bywydau eraill 

Cam cynnydd 3: 
Rwy’n gallu deall y gall penderfyniadau gael eu gwneud yn unigol ac ar y cyd, ac y gall ystod o ffactorau ddylanwadu arnyn nhw

	Defnyddio cardiau fflach yr wyddor a mynd trwy bob llythyren a bydd rhaid i Dewi adrodd yn nol beth yw sŵn y llythyren hynny. 

Cwricwlwm:
Mae mynegi ein hunain drwy ieithoedd yn allweddol i gyfathrebu

Cam cynnydd: 1
Rwy’n gallu cynhyrchu nifer o seiniau llafar yn gywir.  
	Gweithgaredd allanol:
Dewis geiriau gwahanol er mwyn ymarfer sillafu nhw gyda sialc.

Cwricwlwm: 
Mae mynegi ein hunain drwy ieithoedd yn allweddol i gyfathrebu

Cam cynnydd 2:
Rwy’n gallu sillafu geiriau afreolaidd cyffredin yn gywir.
	Gweithgaredd allanol: 
Taflu bagiau ffa i mewn i hwpiau, edrych ar y llun yn y hwp a sillafu’r gair ar lafar ac yn yr awyr.

Cwricwlwm:
Mae deall ieithoedd yn allweddol i ddeall y byd o’n hamgylch

Cam cynnydd:
Rwy’n gallu darganfod a defnyddio gwybodaeth o wahanol deunyddiau rwyf yn eu darllen.
	Datblygu sgil yn ehangach gan chwarae  gêm o scrabble er mwyn ymarfer sillafu.

Cwricwlwm:
Mae deall ieithoedd yn allweddol i ddeall y byd o’n hamgylch
Cam cynnydd 2: 
Rwy’n gallu rhoi ymgais ar sillafu geiriau anoddach mewn ffordd resymol gan ddefnyddio ystod o strategaethau. 
	Datblygu sgil yn ehangach gan ddangos lluniau ar gardiau fflach a rhaid i Dewi  sillafu’r gair hynny, a hefyd ysgrifennu stori allan o’r geiriau gwahanol.
Cwricwlwm: 
Mae llenyddiaeth yn tanio’r dychymyg ac yn ysbrydoli creadigrwydd

Cam cynnydd  2:
Rwy’n gallu defnyddio fy nychymyg i greu fy llenyddiaeth fy hun.

	Gweithgaredd 4 (Llywodraeth Cymru, 2020)
	Chwarae gêm o “Dyfalu pwy?” er mwyn helpu gyda sgiliau gwrando Dewi.

Cwricwlwm:
Mae mynegi ein hunain drwy ieithoedd yn allweddol i gyfathrebu 
Cam cynnydd 2:
Rwy’n gallu gofyn ac ateb cwestiynau a chyfnewid syniadau a gwybodaeth.
	Datblygu sgiliau cwricwlwm. 
	Ail-ddweud stori mae Dewi yn gwybod yn dda, ond newid rhai pethau fel enwau cymeriadau er mwyn gweld os oedd Dewi’n gwrando yn fanwl.
 
Cwricwlwm:
Mae llenyddiaeth yn tanio’r dychymyg ac yn ysbrydoli creadigrwydd.
Cam cynnydd 2:
Rwy’n gallu ailadrodd straeon mewn ffordd greadigol.
	Datblygu sgil gwrando gan ail gwneud gweithgaredd wythnos ddiwethaf gyda stori gwahanol.



	Gwylio fideo addysgol, yna darllen brawddegau sydd wedi cael i ysgrifennu am y fideo, ac ateb “gwir” neu “gau” amdanyn nhw.

Cwricwlwm: 
Mae deall ieithoedd yn allweddol i ddeall y byd o’n hamgylch.
Cam cynnydd 2:
Rwy’n gallu deall gwybodaeth am amrywiaeth o bynciau, gan adnabod y prif bwyntiau.
	Datblygu gan ail wneud gweithgaredd wythnos ddiwethaf, ond ateb cwestiynau mewn brawddegau llawn.

Cwricwlwm: 
Mae deall ieithoedd yn allweddol i ddeall y byd o’n hamgylch.

Cam cynnydd 2: 
Rwy’n gallu adnabod nodweddion gwahanol fathau o destunau a defnyddio iaith briodol i siarad amdanyn nhw.

	Gweithgaredd 5 (Llywodraeth Cymru, 2020)
	Cynllunio gweithgareddau  ar gyfer yr 6 wythnos gan ffocysu ar heriau Dewi, a’u diddordebau – creu amserlen weledol  ar gyfer y 6 wythnos nesaf.

Cwricwlwm:
Mae’r ffordd rydym yn gwneud penderfyniadau yn effeithio ar ansawdd ein bywydau ni a bywydau eraill 

Cam cynnydd 3:
Rwy’n gallu deall y gall penderfyniadau gael eu gwneud yn unigol ac ar y cyd, ac y gall ystod o ffactorau ddylanwadu arnyn nhw.



	Creu collage o luniau anifeiliaid gan ddefnyddio deunyddiau gwahanol

Cwricwlwm:
Mae archwilio’r celfyddydau mynegiannol yn hanfodol er mwyn dyfnhau sgiliau a gwybodaeth gelfyddydol, ac mae’n galluogi dysgwyr i ddod yn unigolion chwilfrydig a chreadigol. 

Cam cynnydd 2:  Rwy’n gallu archwilio, arbrofi gyda, ac yna ddewis technegau, dulliau, deunyddiau, prosesau, adnoddau, offer a thechnolegau creadigol priodol.
	Creu anifail penodol allan o ddeunyddiau fel toes chwarae. 

Cwricwlwm: Mae creu yn cyfuno sgiliau a gwybodaeth, gan dynnu ar y synhwyrau, ysbrydoliaeth a’r dychymyg. 
Cam cynnydd 3:
Rwy’n gallu dewis a defnyddio’r offer a’r deunyddiau creadigol cywir yn ddiogel gyda pheth ystyriaeth tuag at eraill.



	Casglu gwybodaeth am un anifail gan ddefnyddio’r wê.

Cwricwlwm:
Mae deall ieithoedd yn allweddol i ddeall y byd o’n hamgylch.

Cam cynnydd 2:
Rwy’n gallu defnyddio ystod o strategaethau i ddarllen gyda rhuglder cynyddol.

	Creu poster amdano un anifail ar Bwynt Pŵer.

Cwricwlwm: 
Mae mynegi ein hunain drwy ieithoedd yn allweddol i gyfathrebu

Cam cynnydd 2: Rwy’n gallu ysgrifennu’n ddarllenadwy.

	Cyflwyno’r poster ar lafar i’r cynorthwyydd dosbarth.

Cwricwlwm: Mae deall ieithoedd yn allweddol i ddeall y byd o’n hamgylch.
Cam cynnydd 2:
Rwy’n gallu datblygu fy ngeirfa trwy wrando a darllen, a defnyddio’r geiriau newydd hyn mewn amrywiaeth o gyd-destunau.

	Gweithgaredd 6 (Llywodraeth Cymru, 2020)
	Trafod gyda Dewi am eu diddordebau– “Beth yw eich hoff fwyd?”
“Beth yw eich hoff raglen teledu?”

Cwricwlwm:
Mae mynegi ein hunain drwy ieithoedd yn allweddol i gyfathrebu.

Cam cynnydd 2:
Rwy’n gallu amrywio’r math o frawddegau rwy’n eu defnyddio yn fy iaith lafar.
	Datblygu sgil cwricwlwm.
	Dewi yn ailadrodd stori gan ddefnyddio iaith lafar ac ystum.
Cwricwlwm:
Mae llenyddiaeth yn tanio
R dychymyg ac yn ysbrydoli creadigrwydd
Cam cynnydd 2:
Rwy’n gallu ailadrodd straeon mewn ffordd greadigol.
	Dewi yn cyflwyno eu hun i berson newydd  (ee disgybl gwahanol gan ddefnyddio pipedau er mwyn codi hyder iaith lafar.
Cwricwlwm: 
Mae mynegi ein hunain drwy ieithoedd y allweddol i gyfathrebu
Cam cynnydd 2:
Rwy’n gallu newid y modd rwy’n cyfathrebu, yn ôl lle’r wyf i a chyda phwy.

	Datblygu sgil cwricwlwm gan ddatblygu ar weithgaredd blaenorol.
	Chwarae gêm o Ispy gyda phlant eraill y dosbarth nad yw Dewi yn gyfarwydd gydag er mwyn hybu sgiliau llafar.

Cwricwlwm: 
Mae mynegi ein hunain drwy ieithoedd yn allweddol i gyfathrebu.
Cam cynnydd 2:
Rwy’n gallu gofyn ac ateb cwestiynau a chyfnewid syniadau a gwybodaeth.

